  Майя Бывальцева Удмуртиысь мушкасьёслы бырем мушъёссы понна компенсаци тырыны элькун коньдэтысь 2 миллион 500 сюрс манет висъязы. Куриськонъёсты 29-тӥ шуркынмонысен кутыны кутскозы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Субсидиосты пестицидъёсын шугмыса бырем мушъёслэн кузёоссылы сётозы. Туэ чечы люкан вакытэ сыӵе учыръёсты Глаз, Дэри, Сарапул, Сьӧлта, Сюмси, Ува ёросъёсын пусйизы. Куриськон сёто понна мушбакчалэн ветеринар паспортэз луыны кулэ. Озьы ик мушбакчаез эскерон сярысь но мушъёслэн бусыосы пазям хими суретъёс сэрен быремзэс зэматӥсь ужкагазъёсты сётоно луоз. Тыронлэн быдӟалаез одӥг муш семья понна 5 сюрс манетлэсь кӧня ке тросгес. Мушкасьёслы нырысетӥ субсидиосты 2020-тӥ арын висъязы. Соку 24 адями куриськон сётӥз, соослы оглом 1 миллион 210 сюрс манет тыризы. Туэ куриськонъёсты 20-тӥ толсурозь кутозы. Куронъёсын  тодматскыны луоз. Тодэ вайытом, Удмуртиын мушъёсты утьыны юрттӥсь сервис кылдытӥзы.   Тегъёс: Ижкар Удмуртия субсидия гуртвозёс коньдон гуртвозёсъяминистерство мушкась  